OpenLLM-France/wikimedia huggingface dataset:
# Christine Sinclair

Christine Sinclair (Burnaby, Colúmbia Britànica, 12 de juny de 1983) és una futbolista del Canadà que juga al Portland Thorns FC. També és jugadora de la selecció femenina de futbol del Canadà amb qui va aconseguir un or olímpic. També ha estat guardonada, dotze vegades, amb el premi de Millor jugadora canadenca de futbol.
El mes de febrer del 2016 es va convertir en la segona màxima golejadora internacional, superant a Mia Hamm i només darrere de Abby Wambach, que es va retirar amb 184 gols.

## Estadístiques
### Club

| Temporada | Equip | Lliga | Partits | Gols | Assistències | Punts |
| 2009 | FC Gold Pride | WPS | 17 | 6 | 1 | 13 |
| 2010 | FC Gold Pride | WPS | 24 | 12 | 9 | 29 |
| 2011 | Western New York Flash | WPS | 16 | 11 | 8 | 28 |
| 2013 | Portland Thorns FC | NWSL | 22 | 9 | 2 | 18 |
| 2014 | Portland Thorns FC | NWSL | 24 | 7 | 1 | 15 |
| 2015 | Portland Thorns FC | NWSL | 9 | 2 | 2 | 6 |
| 2016 | Portland Thorns FC | NWSL | 6 | 3 | 0 | 0 |
| Totals | Totals | Totals | 118 | 50 | 23 | 109 |

### Participacions en tornejos mundials i olímpics

Christine Sinclair ha participat en quatre Mundials FIFA: EUA 2003, Xina 2007, Alemanya 2011 i Canadà 2015; en dos Olimpíades: Benijing 2008 i Londres 2012.

## Referències

* ↑ «Canada's Christine Sinclair scores 159th goal to pass Mia Hamm» (en anglès). ESPN, 14-02-2016. [Consulta: 4 juliol 2016].

## Enllaços externs

* Perfil al web de Portland Thorns
* Perfil de Christine Sinclair al web del Comitè Olímpic Canadenc
* Estadístiques de Christine Sinclair a Soccerway
# Telmatobius

Telmatobius és un gènere de granotes de la família Leptodactylidae que es troba a Sud-amèrica.

## Taxonomia

* Telmatobius arequipensis
* Telmatobius atacamensis
* Telmatobius atahualpai
* Telmatobius brevipes
* Telmatobius brevirostris
* Telmatobius carillae
* Telmatobius ceiorum
* Telmatobius chusmisensis
* Telmatobius cirrhacelis
* Telmatobius colanensis
* Telmatobius contrerasi
* Telmatobius culeus
* Telmatobius dankoi
* Telmatobius degener
* Telmatobius edaphonastes
* Telmatobius fronteriensis
* Telmatobius gigas
* Telmatobius halli
* Telmatobius hauthali
* Telmatobius hockingi
* Telmatobius huayra
* Telmatobius hypselocephalus
* Telmatobius ifornoi
* Telmatobius ignavus
* Telmatobius intermedius
* Telmatobius jahuira
* Telmatobius jelskii
* Telmatobius laticeps
* Telmatobius latirostris
* Telmatobius marmoratus
* Telmatobius mayoloi
* Telmatobius necopinus
* Telmatobius niger
* Telmatobius oxycephalus
* Telmatobius pefauri
* Telmatobius peruvianus
* Telmatobius philippii
* Telmatobius pinguiculus
* Telmatobius pisanoi
* Telmatobius platycephalus
* Telmatobius rimac
* Telmatobius schreiteri
* Telmatobius scrocchii
* Telmatobius sibiricus
* Telmatobius simonsi
* Telmatobius stephani
* Telmatobius thompsoni
* Telmatobius truebae
* Telmatobius vellardi
* Telmatobius vilamensis
* Telmatobius yuracare
* Telmatobius zapahuirensis

## Referències

* IUCN (anglès)
# Membrana sinovial

La membrana sinovial és una capa de teixit conjuntiu que envolta les cavitats de les articulacions, els embolcalls dels tendons i les bosses plenes de líquid entre els tendons i els ossos. La membrana sinovial produeix la sinòvia, un líquid viscós amb funció de lubricant. Quan funciona mal, pot provocar dolors en les articulacions.

## Bibliografia

* «Altres trastorns de la membrana sinovial, els tendons i la bossa sinovial». CatSalut i TermCat en col·laboració amb Manager of the International Classification of Diseases (ICD). Arxivat de l'original el 2016-03-04. [Consulta: 22 octubre 2015].
* Edwards, JCW. «Chapter 17». A: Klippel, John H.; Hochberg, Marc C.. Rheumatology (en anglès). St. Louis: Mosby, 2003, p. 159–68. ISBN 0-323-02404-1.

## Referències

* ↑ «Membrana sinovial». Gran Enciclopèdia Catalana. Barcelona: Grup Enciclopèdia Catalana.
* ↑ «Membrana sinovial». Gran Enciclopèdia Catalana. Barcelona: Grup Enciclopèdia Catalana.
# El llibre negre (pel·lícula de 2006)

El llibre negre (títol original en neerlandès Zwartboek, títol internacional en anglès Black Book) és una pel·lícula de guerra del 2006 dirigida per Paul Verhoeven i protagonitzada per Carice van Houten, Sebastian Koch, Thom Hoffman i Halina Reijn. La pel·lícula va ser estrenada l'1 de setembre de 2006 al Festival de Cinema de Venècia i el 14 de setembre següent als Països Baixos. Aquesta pel·lícula ha estat doblada al català.

## Argument

La història tracta d'una jove dona jueva als Països Baixos que intenta sobreviure al final de la Segona Guerra Mundial. Rachel Stein és una bella cantant jueva, l'amagatall de la qual queda destruït fortuïtament per una bomba. Desesperada, decideix travessar el parc natural de Biesbosch juntament amb un altre grup de jueus cap als ja alliberats Països Baixos meridionals. No obstant això, una patrulla alemanya intercepta la barca i tots els passatgers excepte Rachel són massacrats.

## Repartiment

* Carice van Houten: Rachel Stein
* Sebastian Koch: Ludwig Müntze
* Thom Hoffman: Hans Akkermans
* Halina Reijn: Ronnie
* Waldemar Kobus: Günther Franken
* Derek de Lint: Gerben Kuipers
* Dolf de Vries: el norati Smaal
* Christian Berkel: el general Käutner
* Peter Blok: Van Gein
* Michiel Huisman: Rob
* Ronald Armbrust: Tim Kuipers
* Frank Lammers: Kees
* Matthias Schoenaerts: Joop
* Johnny de Mol: Theo
* Xander Straat: Maarten
* Diana Dobbleman: senyora Smaal

## Crítica

El director neerlandès Paul Verhoeven va arrasar a les taquilles del seu país natal amb aquest drama sobre una jove jueva que es fa espia durant la Segona Guerra Mundial després de sobreviure a una trobada amb els nazis. Malgrat el gran èxit econòmic, la premsa neerlandesa li va dedicar crítiques confrontades, encara que tots van coincidir en la gran interpretació de Carice van Houten. No obstant això, els premis que va rebre i la gran acollida que va obtenir a nivell internacional van provocar que El llibre negre va ser candidata per representar els Països Baixos en la cerimònia dels premis Oscar, encara que no va aconseguir ser seleccionada.

## Premis

La pel·lícula va estar nominada al BAFTA a la millor pel·lícula de parla no anglesa.

## Referències

* 1 2 Títol en català a ésAdir
* ↑ Títol original de la pel·lícula (anglès)
* ↑ «El llibre negre - Paul Verhoeven». Grup62.cat. [Consulta: 22 juny 2024].
* ↑ Premis BAFTA de l'any 2007 Arxivat 2011-01-23 a Wayback Machine. (anglès)
# Neoperlops obscuripennis

Neoperlops obscuripennis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: la Xina.

## Referències

* ↑ Banks, 1939. Bull. Mus. Comp. Zool. 85(7):444.
* ↑ uBio (anglès)
* ↑ Banks, 1939. Bull. Mus. Comp. Zool. 85(7):439-504 + 9 pls.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Illies, 1966. Das Tierreich 82:493.
* Stark & Sivec, 2008. Illiesia 4(10):94.

## Enllaços externs

* Encyclopedia of Life (anglès)
* BioLib (anglès)
* The Genera Tetropina and Neoperlops (Plecoptera: Perlidae) (anglès)
* Perlidae Species Listing Arxivat 2011-01-16 a Wayback Machine. (anglès)
# Les rescloses de Dolo

Les rescloses de Dolo és una pintura a l'oli realitzada per Canaletto probablement el 1728 i actualment exposada al Staatsgalerie de Stuttgart.
El Brenta s'estenia cap a l'interior i passava per Dolo abans d'arribar a Pàdua. La carretera que vorejava les seves vores travessava camps de d'arbres fruiters, granges i viles on els venecians solien passar la primera part de l'estiu. Els historiadors no es posen d'acord sobre la data d'aquest i un altre quadre de Canaletto sobre el mateix tema que es troba en l'Ashmolean Museum d'Oxford, a la Gran Bretanya. L'artista podria haver realitzat el quadre en qualsevol moment, fins i tot en la dècada de 1730, quan es trobava al cim de la seva activitat, ja que el viatge era còmode i una llanxa sortia de Venècia a Pàdua cada dia.
Però també podria ser una obra de principis de la dècada de 1740, quan Canaletto va fer un viatge pel Brenta amb el seu nebot Bellotto, que pintà la mateixa escena. Es tendeix a pensar que les tres teles foren pintades durant o, amb major versemblança, poc després d'aquesta excursió, però les diferències en la forma de tractar la pintura indueix a pensar que entre ambdues obres de Canaletto existeix un lapse de temps d'una dècada. A l'artista li agradava afrontar temes semirurals. Com en altres obres realitzades a la terra ferma veneciana, aquest quadre trasllueix una sensació d'alegria en presentar els espais oberts i relaxants. Tant els aristòcrates de visita com els camperols semblen estar bé prenent al sol, els nobles passegen, xerren i assenyalen alguna cosa, mentre que un vilatà pesca a la resclosa i les dones surten a les finestres.
Com a totes les obres de Canaletto, el seu geni resideix en l'aguda observació de detalls agradables.

## Referències

* Canaletto. Grandes maestros de la pintura. 2001, Barcelona. Ediciones Altaya ISBN 84-487-1412-1
# Ciacco

Ciacco és un personatge de ficció citat a diverses obres italianes, com La Divina Comèdia o els contes de Boccaccio. Apareix retratat com un noble golafre, que es comporta com un bufó (en un paper semblant al graciós del teatre barroc o al gignol posterior) quan té menjar al davant. No s'ha trobat cap correspondència històrica. Potser el nom és una contracció popular de Giacomo o algun nom comú.
# Antoni Ferran i Satayol

Antoni Ferran i Satayol (Barcelona, 1786 - 4 d'abril de 1857) va ser un pintor català, vinculat tota la vida a l'escola de la Llotja de Barcelona, on va ser alumne i posteriorment professor. Conreà una pintura neoclàssica pesant, contaminada encara de barroquisme. Les seves principals obres es conserven a col·leccions dels seus descendents i a la Reial Acadèmia Catalana de Belles Arts de Sant Jordi, de la que fou membre des del 1850. Es considera obra seva (tot i que també ha estat atribuït a Josep Arrau) el quadre La Patuleia que representa el motí popular de 1835 i que es conserva al Museu d'Història de Barcelona. El seu fill, Manuel Ferran i Bayona, també fou pintor.

## Referències

* ↑ «Defuncions. Any 1857. Llibre 2. Registre núm.102. (pdf pàg.53)». Arxiu Municipal contemporani de Barcelona, 04-04-1857.
* ↑ «Neoclassicisme». Web. Generalitat de Catalunya, 2012. [Consulta: juliol 2013].
* ↑ Torrella, Engràcia (coord). Inanimats? La natura morta a la col·lecció. Sabadell: Museu d'Art de Sabadell, 2009, p. 21. ISBN 978-84-87221-98-9.

## Enllaços externs

* Catàleg de l'Acadèmia de Sant Jordi Arxivat 2016-03-03 a Wayback Machine.
# Telmatobius brevipes

Telmatobius brevipes és una espècie de granota que viu al Perú als boscos de muntanya o els canals dels conreus de més de 2000m d'altitud. Es considera en perill d'extinció per quitridiomicosi, una malaltia que està delmant la població de granotes locals. La contaminació de l'aigua on viu pot agreujar la seva situació, però manquen estudis per assegurar-ne la conservació i conèixer millor la distribució d'aquest animal.

## Referències

* ↑ Monteza, J.I., Sinsch, U., Lehr, E., Arizabal, W. & Córdova-Santa Gadea, J. 2004. Telmatobius brevipes. Llista Vermella d'Espècies Amenaçades de la UICN 2006. Consulta: 17 de gener de 2008.
# Efecte Cupertino

L' efecte Cupertino es produeix quan un corrector ortogràfic substitueix erròniament paraules ortogràfiques que no es troben al seu diccionari
Aquest terme fa referència a la paraula anglesa "cooperation" (col·laboració) que sovint era canviada per "cupertino" pels correctors ortogràfics antics amb diccionaris que contenien només la variant guionitzada, "co-operation". Cupertino és una ciutat de Califòrnia i el seu nom s'utilitza sovint com a metònim d'Apple Inc., ja que la seu corporativa de la firma es troba a aquesta ciutat.
"Cupertino" es troba als diccionaris utilitzats per Microsoft Word des de com a mínim el 1989. La manca de vigilància en l'edició de correccions posteriors a correccions pot provocar fins i tot documents oficials que continguin frases com ara "South Asian Association for Regional Cupertino" and "presentation on African-German Cupertino")“Associació d'Àsia del Sud per a Cupertino Regional” i “presentació sobre Cupertino Africà-Alemany”).
Benjamin Zimmer de Thinkmap, Inc. i la Universitat de Pennsilvània han recollit molts exemples d'errors semblants, incloent-hi la substitució genèrica de “ definately ” -mal tecleig de definitely (“definitivament”) per "defiantly" (“desafiant”,) “ DeMeco Ryans ” per “ Demerol ” (a The New York Times), " Voldemort " amb " Voltmeter " (Denver Post), i el "Muttahida Qaumi Movement" sent substituït per "Muttonhead Quail Movement" (Reuters).
L'usuari no sempre ha de seleccionar una paraula incorrecta perquè aparegui corregida al document. En el WordPerfect 9 amb configuració predeterminada de fàbrica, qualsevol paraula no reconeguda que fos prou propera a una paraula coneguda era substituïa automàticament per aquesta paraula. Les versions Actuals de Microsoft Word es configuren per a "auto-corregir" les paraules mal escrites "sense dir res" segons els tipus d'usuari. Els telèfons intel·ligents amb teclats virtuals compatibles amb el diccionari substitueixen automàticament els possibles errors amb les paraules del diccionari. (Cal tenir en compte que l'usuari pot desactivar la correcció automàtica.)

## Vegeu també

* Text predictiu discuteix de textònims, paraules amb la mateixa seqüència del teclat que es poden confondre en un SMS
* XT9
* T9

## Referències

* ↑ "When Spellcheckers Attack: Perils of the Cupertino Effect", OUPblog, Oxford University Press, November 1, 2007.
* ↑ "The Cupertino effect", Language Log, March 9, 2006.
* 1 2 «The word: Cupertino effect». New Scientist, 01-12-2007, p. 62.
* ↑ "Cell phone cupertinos", Language Log, August 23, 2010.

## Enllaços externs

* Cupertino casts spell on computer spellcheckers, Cupertino Courier, Hugh Biggar, 2006.
# Novopokrovski (Primorsko-Akhtarsk)

* Per a altres significats, vegeu «Novopokrovski (Novopokróvskaia)».
Novopokrovski - Новопокровский (rus) és un khútor del krai de Krasnodar, a Rússia. És a 14 km al sud de Primorsko-Akhtarsk i a 113 km al nord-oest de Krasnodar.
En formen part:
* Novonekrassovski és un khútor del krai de Krasnodar, a Rússia. És a 21 km al sud-est de Primorsko-Akhtarsk i a 109 km al nord-oest de Krasnodar.
* Adjanovka és un khútor del krai de Krasnodar, a Rússia. És a 11 km a l'est de Primorsko-Akhtarsk i a 117 km al nord-oest de Krasnodar.
* Lotos és un khútor del krai de Krasnodar, a Rússia. És a 25 km al sud-est de Primorsko-Akhtarsk i a 103 km al nord-oest de Krasnodar.
* Brigadni és un possiólok del krai de Krasnodar, a Rússia. És a 9 km a l'est de Primorsko-Akhtarsk i a 120 km al nord-oest de Krasnodar.

## Referències

* ↑ 45° 52′ 29.11″ N, 38° 16′ 20.23″ E﻿ / ﻿45.8747528°N,38.2722861°E﻿ / 45.8747528; 38.2722861
* ↑ 45° 58′ 2″ N, 38° 17′ 32″ E﻿ / ﻿45.96722°N,38.29222°E﻿ / 45.96722; 38.29222
* ↑ 45° 50′ 48″ N, 38° 19′ 37″ E﻿ / ﻿45.84667°N,38.32694°E﻿ / 45.84667; 38.32694
* ↑ 45° 59′ 21″ N, 38° 15′ 52″ E﻿ / ﻿45.98917°N,38.26444°E﻿ / 45.98917; 38.26444
# Lesió traumàtica en odontologia

Una lesió traumàtica en odontologia es refereix a un traumatisme a les dents i/o periodonci (genives, lligament periodontal, os alveolar) i teixits tous propers com els llavis, la llengua, etc.

## Referències

* ↑ Textbook and Color Atlas of Traumatic Injuries to the Teeth, Fourth Edition, edited by Andreason J, Andreasen F, and Andersson L, Wiley-Blackwell, Oxford, UK, 2007

## Enllaços externs

* «Traumatismes dentals». Canal Salut. Generalitat de Catalunya.
# Ciacova

Ciacova (en alemany: Tschakowa; en hongarès: Csák, abans de 1913 Csákova; serbi: Чаково/Čakovo; en turc: Çakova) és una ciutat del comtat de Timiș, a l'oest de Romania, a la regió del Banat. Segons el cens del 2011, tenia 5.348 habitants.
Ciacova es troba a 28 km de Timișoara i 30 km de la frontera amb Sèrbia. La ciutat administra quatre pobles: Cebza (Csebze), Macedònia (Macedònia), Obad (Obád) i Petroman (Petromány). Quan es va declarar ciutat el 2004, els pobles de Gad i Ghilad, que administrava fins aquell moment, es van separar per formar la comuna de Ghilad.

## Fills il·lustres

* Dositej Obradović (1742-1811), autor serbi, filòsof, lingüista, viatger, poliglota i primer ministre d'educació de Sèrbia
* Zeno Coste (1907-?), Cantant romanès

## Referències

* ↑ «Censo de Rumania de 2011». Arxivat de l'original el 2012-07-19. [Consulta: 4 octubre 2021].
* ↑ Mapa de Ciacova
# Tallarol de Ménétries

El tallarol de Ménétries (Curruca mystacea; syn: Sylvia mystacea) és una espècie d'ocell de la família dels sílvids (Sylviidae). El seu hàbitat el conformen arbusts, matollars i boscos d'Àsia Occidental, des del sud-est de Turquia i Orient Pròxim, cap a l'est fins a l'oest de la regió de la mar Càspia, Caucas, nord d'Iraq, oest i nord de l'Iran, Uzbekistan, Turkmenistan i Afganistan. El seu estat de conservació es considera de risc mínim.
El seu nom comú fa referència al zoòleg francès Édouard Ménétries (1802-1861).

## Taxonomia

Aquesta espècie estava classificada en el gènere Sylvia, però el Congrés Ornitològic Internacional, en la seva llista mundial d'ocells (versió 10.2, 2020) el transferí al gènere Curruca. Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins del gènere Sylvia.

## Referències

* 1 2 «Tallarol de Ménétries». Cercaterm. TERMCAT, Centre de Terminologia. Rev. 23/02/2013 (català)
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 633. ISBN 978-84-16728-37-4.
* ↑ BirdLife International. «Menetries's Warbler. Curruca mystacea (formerly as: Sylvia mystacea)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
# Mnguni

Mnguni és el primer rei dels zulus conegut. Fundador del poble Nguni (que pren el seu nom i al qual pertanyen els zulus), se sap molt poc sobre la seva vida. Sembla que va unificar les diferents tribus sud-africanes fa 1000 anys però no hi ha proves de la seva existència, podria ser una llegenda d'origen paral·lela al fundador mític de moltes cultures
# Meat Puppets

Meat Puppets és un grup de música rock estatunidenc. Els seus components són els germans Kurt i Chris Kirkwood.

## Discografia

* Meat Puppets (1982)
* Meat Puppets II (1984)
* Up on the Sun (1985)
* Out My Way (1986)
* Mirage (1987)
* Huevos (1987)
* Monsters (1989)
* Forbidden Places (1991)
* Too High to Die (1994)
* No Joke! (1995)
* Golden Lies (2000)
* Rise to Your Knees (2007)
* Sewn Together (2009)
* Lollipop (2011)
* Rat Farm (2013)
* Dusty Notes (2019)

## Enllaços externs

* Meat Puppets - Lloc web oficial
* http://www.themeatpuppets.com
* http://www.wohlers.org/puppets/
# Novoprivolni

Novoprivolni (en rus: Новопривольный) és un poble (un possiólok) de l'óblast de Rostov, a Rússia, que en el cens del 2010 tenia 604 habitants, pertany al districte de Remóntnoie.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134
# Lesjaskogsvatnet

El Lesjaskogsvatnet (literalment, el boscós llac de Lesja) és un llac de Noruega, situat a les capçaleres del Gudbrandsdalslågen, així com del riu Rauma. El Gudbrandsdalslågen flueix a través del fons de la vall de Gudbrandsdal, que acaba al llac Mjøsa. El llac té dues sortides: Flueix tant a Orient cap al Gudbrandsdalslågen i a l'oest al riu Rauma a la vall de Romsdal.

## Referències

* ↑ «NVE Atlas». Norges vassdrags- og energidirektorat. Arxivat de l'original el 2015-06-26. [Consulta: 31 maig 2016].
# Antonio Superchi

Antonio Superchi (Parma, 11 de gener de 1816 - Parma, 5 de juliol de 1893) va ser un baríton italià que va tenir una carrera internacional entre 1838 i 1858. Es va presentar en la majoria dels principals teatres d'òpera a Itàlia i Espanya, i al Her Majesty's Theatre de Londres.

## Referències

* ↑ «Biography of Antonio Superchi at biblioteche2.comune.parma.it». Arxivat de l'original el 2011-06-29. [Consulta: 15 febrer 2016].
# Teodora Cantacuzena

«Teodora Cantacuzena» té aquests significats:
* Teodora Cantacuzena (esposa d'Aleix III)
* Teodora Cantacuzena (muller d'Aleix IV de Trebisonda)
* Teodora Cantacuzena (esposa d'Orhan)

## Vegeu també

* Cantacuzè
# Molorcos

Molorcos (en grec antic Μόλορχος) va ser, segons la mitologia grega, un pastor, habitant de la ciutat de Cleones, a l'Argòlida, que va hostatjar a Hèracles quan aquest heroi va anar a matar el Lleó de Nemea que infonia terror als camps dels voltants de Nemea. Va ser el primer home que va retre honors divins a Hèracles.

## Referències

* ↑ Ambühl, Annemarie (Groningen) «Molorchus» (en anglès). Brill’s New Pauly, 01-10-2006.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 372. ISBN 9788496061972.
# El día por delante (1989)

El día por delante va ser un programa espanyol de televisió, emès per Televisió espanyola en la temporada 1989-1990.

## Format

Amb presentació de Pepe Navarro, es tractava d'un magazine matinal diari (de dilluns a divendres), que venia a ocupar el buit deixat pel clàssic Por la mañana, de Jesús Hermida i que incloïa entrevistes, concursos, sèries (Santa Bárbara, El derecho de amar), peces de teatre (Desayuno con los Monzón) i actuacions musicals. Tot això amb elevades dosis d'humor i ironia.
El programa anticipava ja els elements i esperit del que pocs anys després es convertiria en el major èxit de la carrera televisiva de Navarro: el late-night Esta noche cruzamos el Mississippi. Així, un dels elements essencials d' El día por delante descansava en les paròdies i sketches encarnats per un grup d'actors còmics, entre els que s'incloïa Santiago Urrialde, que més tard repetiria al costat de Navarro a Esta noche..., a més d'altres posteriorment famosos com Santi Millán, llavors integrat en el grup La Cubana, que col·laborava assíduament en el programa.
L'espai va suposar també el debut en televisió del llavors jove desconegut Javier Bardem, encarnant diferents papers en esquetxos humorístics.
Finalment, es comptava amb la col·laboració d'Isabel Serrano en la presentació dels concursos.
L'emissió es va prolongar fins a març de 1990 i es va mantenir una audiència de dos milions d'espectadors diaris. La no renovació es va produir per falta d'acord entre Navarro i TVE quant a les condicions contractuals i fou substituït pel programa En buena hora, amb Joaquín Arozamena Saiz.

## Polèmica

L'emissió del dia 10 de novembre de 1989 va suscitar una enorme polèmica entre alguns mitjans conservadors, que va aconseguir fins i tot el Consell d'Administració de l'Ens Públic RTVE. En aquesta data, es va retransmetre un striptease masculí, que es va desenvolupar entre el públic assistent al plató, qualificat de xaró i de mal gust, per consellers tant socialistes com populars i que va derivar en la proposta del llavors director de RTVE, Luis Solana, de redactar unes normes d'estil, que impedissin la retransmissió de certs continguts en horari infantil.

## Premis i nominacions

* TP d'Or 1989: Millor presentador, Pepe Navarro.

## Referències

* ↑ Pepe Navarro vuelve a TVE con El día por delante Diari ABC. 2 d'octubre de 1989
* ↑ Pepe Navarro regresa a TVE con humor y juegos El País. 20 de setembre de 1989
* ↑ Pepe Navarro vuelve a trompicones La Vanguardia. 3 d'octubre de 1989.
* ↑ Arozamena, con En buena hora, sustituirá a El día por delante El País. 30 de març de 1990.
* ↑ TVE ofreció ayer una bochornosa exhibición pornográfica en El día por delante Diari ABC. 11 de novembre de 1989.
* ↑ Solana propone la elaboración de normas de estilo para RTVE El País. 16 de novembre de 1989.

## Enllaços externs

* Fitxa a IMDb